Ehdotus neuvoston päätös Euroopan yhteisön kannasta yhdistyneiden kansakuntien Euroopan talouskomission (UN/ECE) luonnokseen säännöksi yhdenmukaisista vaatimuksista, jotka koskevat seuraavien järjestelmien hyväksyntää: I jälkiasennettavat järjestelmät, jotka on tarkoitettu asennettavaksi moottoriajoneuvoihin, jotta moottorin polttoaineena voidaan käyttää nestekaasua II jälkiasennettavat järjestelmät, jotka on tarkoitettu asennettavaksi moottoriajoneuvoihin, jotta moottorin polttoaineena voidaan käyttää paineistettua maakaasua /* KOM/2002/0567 lopull. - AVC 2002/0248 */



Virallinen lehti nro 071 E , 25/03/2003 s. 0003 - 0004



Ehdotus NEUVOSTON PÄÄTÖS Euroopan yhteisön kannasta Yhdistyneiden Kansakuntien Euroopan talouskomission (UN/ECE) luonnokseen säännöksi yhdenmukaisista vaatimuksista, jotka koskevat seuraavien järjestelmien hyväksyntää: I jälkiasennettavat järjestelmät, jotka on tarkoitettu asennettavaksi moottoriajoneuvoihin, jotta moottorin polttoaineena voidaan käyttää nestekaasua II jälkiasennettavat järjestelmät, jotka on tarkoitettu asennettavaksi moottoriajoneuvoihin, jotta moottorin polttoaineena voidaan käyttää paineistettua maakaasua (komission esittämä) PERUSTELUT 1. YLEISTÄ Neuvoston päätöksellä 97/836/EY, joka tehtiin 27. marraskuuta 1997, yhteisöstä tuli Yhdistyneiden Kansakuntien Euroopan talouskomission (UN/ECE) vuoden 1958 tarkistetun sopimuksen sopimuspuoli 24. maaliskuuta 1998 . Mainitun päätöksen 4 artiklan mukaisesti yhteisö voi äänestää Yhdistyneiden Kansakuntien Euroopan talouskomission sääntöehdotuksen puolesta, kun ehdotuksesta äänestetään UN/ECE:n asianomaisessa elimessä, jos neuvosto on Euroopan parlamentin puoltavan lausunnon saatuaan hyväksynyt ehdotuksen. Yhdistyneiden Kansakuntien Euroopan talouskomission ajoneuvoja koskevien sääntöjen yhdenmukaistamista käsittelevän maailmanfoorumin 128. kokouksen (joka pidetään 12.-15. marraskuuta 2002) alustavalla asialistalla on äänestys (uudesta) ehdotuksesta säännöksi yhdenmukaisista vaatimuksista, jotka koskevat seuraavien järjestelmien hyväksyntää: (i) jälkiasennettavat järjestelmät, jotka on tarkoitettu asennettavaksi moottoriajoneuvoihin, jotta moottorin polttoaineena voidaan käyttää nestekaasua; (ii) jälkiasennettavat järjestelmät, jotka on tarkoitettu asennettavaksi moottoriajoneuvoihin, jotta moottorin polttoaineena voidaan käyttää paineistettua maakaasua. Säännön tarkoituksena on ennen muuta sopimuspuolten välisten moottoriajoneuvojen kaupan teknisten esteiden poistaminen niin, että samalla varmistetaan turvallisuuden ja ympäristön suojelun korkea taso. On huomattava, että EY:n kanta äänestyksessä muodostetaan UN/ECE:n virallisilla kielillä (ranska ja englanti) saatavilla olevien asiakirjojen perusteella. EY on liittynyt vuoden 1958 tarkistettuun sopimukseen, joten sen on noudatettava tämän sopimuksen menettelyjä. Päätöksen 97/836/EY 4 artiklan 5 kohdan mukaisesti sääntö julkaistaan kaikilla virallisilla kielillä Euroopan yhteisöjen virallisessa lehdessä ennen sen voimaantuloa yhteisössä. 2. PÄÄTÖSEHDOTUKSEN SISÄLTÖ Päätösehdotuksen tarkoituksena on mahdollistaa se, että komission edustaja voi äänestää sääntöluonnoksesta yhteisön puolesta Yhdistyneiden Kansakuntien Euroopan talouskomission ajoneuvoja koskevien sääntöjen yhdenmukaistamista käsittelevän maailmanfoorumin myöhemmin pidettävässä kokouksessä. 2002/0248 (AVC) Ehdotus NEUVOSTON PÄÄTÖS Euroopan yhteisön kannasta Yhdistyneiden Kansakuntien Euroopan talouskomission (UN/ECE) luonnokseen säännöksi yhdenmukaisista vaatimuksista, jotka koskevat seuraavien järjestelmien hyväksyntää: I jälkiasennettavat järjestelmät, jotka on tarkoitettu asennettavaksi moottoriajoneuvoihin, jotta moottorin polttoaineena voidaan käyttää nestekaasua II jälkiasennettavat järjestelmät, jotka on tarkoitettu asennettavaksi moottoriajoneuvoihin, jotta moottorin polttoaineena voidaan käyttää paineistettua maakaasua EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista 27 päivänä marraskuuta 1997 tehdyn neuvoston päätöksen [1] ja erityisesti sen 4 artiklan 2 kohdan toisen luetelmakohdan, [1] EYVL L 346, 17.12.1997, s. 78. ottaa huomioon komission ehdotuksen [2], [2] EYVL C , , s. . ottaa huomioon Euroopan parlamentin puoltavan kannan [3], [3] EYVL C , , s. . sekä katsoo seuraavaa: (1) Säännökset, jotka esitetään ehdotuksessa säännöksi yhdenmukaisista vaatimuksista, jotka koskevat seuraavien järjestelmien hyväksyntää: (i) jälkiasennettavat järjestelmät, jotka on tarkoitettu asennettavaksi moottoriajoneuvoihin, jotta moottorin polttoaineena voidaan käyttää nestekaasua; (ii) jälkiasennettavat järjestelmät, jotka on tarkoitettu asennettavaksi moottoriajoneuvoihin, jotta moottorin polttoaineena voidaan käyttää paineistettua maakaasua, poistavat näihin osiin liittyvät moottoriajoneuvojen kaupan tekniset esteet sopimuspuolten väliltä niin, että samalla varmistetaan turvallisuuden ja ympäristön suojelun korkea taso. (2) Mainittua sääntöä ei sisällytetä moottoriajoneuvojen tyyppihyväksyntää koskevaan yhteisön järjestelmään. ON TEHNYT TÄMÄN PÄÄTÖKSEN: Ainoa artikla Euroopan yhteisö äänestää UN/ECE:n sääntöluonnoksen, joka koskee (i) jälkiasennettavien järjestelmien, jotka on tarkoitettu asennettavaksi moottoriajoneuvoihin, jotta moottorin polttoaineena voidaan käyttää nestekaasua, ja (ii) jälkiasennettavien järjestelmien, jotka on tarkoitettu asennettavaksi moottoriajoneuvoihin, jotta moottorin polttoaineena voidaan käyttää paineistettua maakaasua, ja joka on esitetty asiakirjassa TRANS/WP.29/2000/42, hyväksynnän puolesta Yhdistyneiden Kansakuntien Euroopan talouskomission ajoneuvoja koskevien sääntöjen yhdenmukaistamista käsittelevän maailmanfoorumin myöhemmin pidettävässä kokouksessä. Tämä päätös on osoitettu kaikille jäsenvaltioille. Tehty Brysselissä ... päivänä ...kuuta Neuvoston puolesta Puheenjohtaja